# Mar Ampurdanès i Gutiérrez

Mar Ampurdanès i Gutiérrez (Caldes de Montbui, 1996) és una activista i política catalana.

## Trajectòria

Membre activa de l'Esquerra Independentista, va militar en el Sindicat d'Estudiants dels Països Catalans i del 2016 al 2018 va ser la portaveu d'Arran, organització de la qual va formar part fins almenys el 2021. Està vinculada a la Candidatura d'Unitat Popular d'ençà del 2015 i actualment milita a Alerta Solidària. Al llarg dels anys s'ha implicat en altres col·lectius socials, com ara l'Assemblea de Joves de Caldes de Montbui i l'Assemblea de Dret de la UAB.
Pel que fa a la formació acadèmica, va fer l'Educació Secundària Obligatòria a l'Institut Manolo Hugué. Va començar l'etapa postobligatòria estudiant Història a la Universitat Autònoma de Barcelona, tot seguit hi va cursar mig grau de Dret i finalment es va canviar a la Universitat Oberta de Catalunya per a acabar Dret.
En les eleccions al Parlament de Catalunya de 2021, va presentar-se com a novena de la llista de la coalició CUP-G per a la circumscripció de Barcelona, però no hi va entrar. Més tard, el 19 de setembre del 2023, va prendre el relleu a Eulàlia Reguant com a diputada al Parlament de Catalunya en representació de la CUP després que Reguant renunciés. Els tres candidats precedents (Carles Solà, Maria Sirvent i Marc Cerdà) van declinar d'assumir el càrrec per motius personals. Dins de la cambra, el 10 de maig del 2022 va ser nomenada l'assistent de la Secretaria Tercera de la Mesa per la presidenta Laura Borràs.
Va ser jutjada juntament amb cinc altres membres d'Arran per un atac a la seu del Partit Popular a Barcelona, imputada per desafiar l'ordre públic, però finalment tots sis van ser absolts.

## Vida personal

Filla del metge Sergi Ampurdanès Mingall, la seva família disposa d'un xalet al municipi de Palau-solità i Plegamans o al barri de la Font dels Enamorats a Caldes de Montbui. Durant un temps, ella va viure a Cerdanyola del Vallès.

## Notes

* ↑ Les fonts divergeixen en la identificació de la localització del dit xalet.

## Referències

* 1 2 3 Baraza Curtichs, Pol. «Mar Ampurdanès, nova diputada de la CUP al parlament». VilaWeb, 19-09-2023. [Consulta: 20 setembre 2023].
* ↑ Cabellos, Guillermo; Torres Pagès, Pau. «Mar Ampurdanès: “No ens podem permetre destensar el nostre conflicte amb l'Estat”». Diari de Barcelona, 20-09-2023. [Consulta: 20 setembre 2023].
* ↑ «Mar Ampurdanès, de Caldes, nova diputada de la CUP al Parlament». El 9 Nou, 19-09-2023. [Consulta: 20 setembre 2023].
* ↑ «8 ALUMNES DEL MANOLO HUGUÉ AL CAMPUS ÍTACA». Xarxa Telemàtica Educativa de Catalunya, 21-07-2011. [Consulta: 20 setembre 2023].
* ↑ Muncha, Martín. «La portavoz de Arran: "Hicimos un favor al conductor"» (en castellà). El Mundo, 06-08-2017. [Consulta: 20 setembre 2023].
* ↑ «Candidates de Barcelona». Candidatura d'Unitat Popular - Un nou cicle per guanyar, 2021. [Consulta: 20 setembre 2023].
* ↑ Borràs i Castanyer, Laura «Resolució de nomenament de personal eventual del Parlament de Catalunya» (PDF). Butlletí Oficial del Parlament de Catalunya. Parlament de Catalunya, 311, 18-05-2022, pàg. 86 [Consulta: 20 setembre 2023].
* ↑ Mateo, Gerard. «Mar Ampurdanès, que defendió el ataque de Arran contra Crónica Global, nueva diputada de la CUP» (en castellà). El Español, 19-09-2023. [Consulta: 20 setembre 2023].
* ↑ «Mar Ampurdanès (Arran): de tal palo, tal astilla» (en castellà). El Español, 23-02-2018. [Consulta: 20 setembre 2023].
* ↑ «Arran niega su turismofobia y justifica el ataque al bus turístico por el bien del conductor» (en castellà). El Español, 06-08-2017. [Consulta: 20 setembre 2023].
* ↑ García Moreno, Mónica. «Guanyem fa bandera de la ideologia d'esquerres i es reivindica com l'única alternativa al PSC». TOT Cerdanyola, 20-05-2023. [Consulta: 20 setembre 2023].